text: Mand stak af med både trækker og hænger
  15 november 2014 kl. 08.58
  Komplet vogntog blev natten til lørdag stjålet i Vejle, men årvågen chauffør sørgede for, at tyven blev stoppet.
  En 47 årig udenlandsk mand blev tidlig lørdag morgen klokken 5.36 anholdt ved grænsen, da han var på vej ud af landet med vogntoget.
  Manden havde tidligere på natten stjålet lastbilen fra et firma i Vejle. Men en chauffør fra firmaet opdagede den stjålne lastbil ved Kliplev, da den var på vej i sydgående retning på motorvejen. Det fortæller vagtchef Søren Strægaard fra Syd og Sønderjyllands Politi til TV SYD.
  Politiet blev tilkaldt og gerningsmanden blev anholdt, inden han nåede ud af landet med trækker og hænger.
  